CELEX: 62008CN0252
Language: ro
Date: 2008-06-12 00:00:00
Title: Cauza C-252/08: Acțiune introdusă la 12 iunie 2008 — Comisia Comunităților Europene/Republica Malta

2.8.2008   
            
            
               RO
            
            
               Jurnalul Oficial al Uniunii Europene
            
            
               C 197/15
            
         Acțiune introdusă la 12 iunie 2008 — Comisia Comunităților Europene/Republica Malta
   (Cauza C-252/08)
   (2008/C 197/26)
   Limba de procedură: engleza
   Părțile
   
      Reclamantă: Comisia Comunităților Europene (reprezentanți: L. Flynn și A. Alcover San Pedro, agenți)
   
      Pârâtă: Republica Malta
   Concluziile reclamantei
   
               —
            
            
               Constatarea faptului că, prin aplicarea incorectă a Directivei 2001/80/CE (1) a Parlamentului European și a Consiliului din 23 octombrie 2001 privind limitarea emisiilor în atmosferă a anumitor poluanți provenind de la instalații de ardere de dimensiuni mari (denumită în continuare „directiva”) în ceea ce privește funcționarea instalației Phase One de producere a aburului a centralei electrice de la Delimara și a centralei electrice de la Marsa, Republica Malta nu și-a îndeplinit obligațiile care îi revin în temeiul articolului 4 alineatul (1) coroborat cu partea A a anexei IV, cu partea A a anexei VI și cu partea A a anexei VII, și în temeiul articolului 12 din directivă coroborat cu punctul 2 din partea A a anexei VIII la această directivă;
            
         
               —
            
            
               obligarea Republicii Malta la plata cheltuielilor de judecată.
            
         Motivele și principalele argumente
   Comisia susține că instalația Phase One de producere a aburului a centralei electrice de la Delimara nu respectă valorile limită de emisie stabilite prin directivă pentru emisiile de dioxod de sulf, de oxizi de azot și de praf.
   În plus, Comisia susține că atât în ceea ce privește instalația Phase One de producere a aburului a centralei electrice de la Delimara, cât și cea a centralei electrice de la Marsa, Malta nu a respectat cerința privind măsurările permanente ale concentrațiilor de dioxid de sulf, de oxizi de azot și de praf, rezultată de la articolul 12 din directivă și de la punctul 2 din partea A a Anexei VIII la directivă.
   
      (1)  JO L 309, p. 1, Ediție specială, 15/vol. 7, p. 210.